‏

**קובץ פעילויות למידה בנושא: טעויות במתן טיפול תרופתי**

**פעילות למידה מס 1: כתיבת נוהל חלוקת תרופת חדש**

**מטרות:**

מודעות לשלבים השונים בביצוע ההליך של חלוקת תרופות

פיתוח מנגנון בקרה לפעולות השונות בהליך

**הנחיות:**

1. קראו את נוהל מתן טיפול תרופתי לפי משרד הבריאות.
2. בדקו במחלקה שאתם מתנסים בה אם קיים נוהל חלוקת תרופות פנימי וקראו אותו.
3. ראיינו צוות סיעודי ואת האחות אחראית של המחלקה בה אתם מתנסים על טעויות במתן תרופות והדרך שהם חושבים שצריך למנוע אותן. התייחסו למרכיבים של טעויות בטיפול תרופתי שמופיעים בהרצאה המוקלטת.
4. כל סטודנט בזמן חלוקת התרופות ינסה לזהות אירועים של כמעט טעויות שקרו איתו ומה גרם לכך ש לא הפך לטעות.
5. כתבו נוהל חדש לחלוקת תרופות (הקפידו להוסיף מרכיבים שלא קיימים בנוהל הקיים -תהיו יצירתיים) שיש בו מרכיבים שאמורים למנוע טעויות במתן טיפול תרופתי ויש בהם **מנגנונים של בקרה עצמית** ( ולא של חברים לעבודה). דאגו שגם המרכיבים של טעויות שהופיעו בהרצאה המוקלטת.
6. שתפו את המדריכה בנוהל ואת הצוות במחלקה. נסו לשכנע צוות מטפל אחר במחלקה שישתמש גם הוא בנוהל החדש שלכם.
7. חלקו תרופות בהסתמך על הנוהל החדש שכתבתם.
8. כתבו רפלקציה על התהליך החדש של חלקות התרופות.

**פעילות למידה מס 2: משחק לגילוי טעויות בטיפול תרופתי - סטודנטים**

**מטרות:**

להעלות למודעות טעויות אפשריות בשלבים השונים של חלוקת תרופות

לחלק את הפעילות של חלוקת תרופות למרכיבה השונים

לשחק וליצור אווירה נעימה של למידה על טעויות בטיפול תרופתי

**הנחיות:**

1. כל סטודנט בוחר מספר טעויות בחלוקת תרופות בהסתמך על המידע שהוצג בהרצאה המוקלטת מבלי לגלות לחבריו לקבוצה או למדריך. הסטודנט מתאמן ומתכונן כיצד ל"שחק" את הטעויות במהלך חלוקת התרופות.
2. המדריך/ה יחד עם הסטודנטים האחרים צופים בחלוקת התרופות של כל אחד מהסטודנטים.
3. במהלך חלוקת תרופות כל סטודנט מחלק תרופות תוך שהוא משחק את הטעויות אותן בחר לבצע. במידה ויש צורך לחלק להרבה מטופלים אפשר להמשיך במשחק "על יבש" ולא על החולים.
4. המדריך והסטודנטים אמורים לזהות את הטעויות בחלוקת תרופות. במידה והצליחו לזהות, משנה את ההליך ומתקן את ה"כמעט טעות" שלו.
5. במידה והמדריך וחבורת הסטודנטים לא מצליחים לזהות את הטעות, הסטודנט מפסיק את חלוקת התרופות המוטעית, מעיר ומסביר מה הייתה אמורה להיות הטעות, וחוזר לתקן- לחלק את התרופות כראוי.
6. סכמו את המשחק לתובנות מרכזיות

**פעילות למידה מס 3: משחק לגילוי טעויות בטיפול תרופתי - מדריך**

**מטרות:**

להעלות למודעות טעויות אפשריות בשלבים השונים של חלוקת תרופות

לחלק את הפעילות של חלוקת תרופות למרכיבה השונים

לשחק וליצור אווירה נעימה של למידה על טעויות בטיפול תרופתי

**הנחיות:**

1. המדריך בוחר מספר טעויות בחלוקת תרופות בהסתמך על המידע שהוצג בהרצאה המוקלטת מבלי לגלות לסטודנטים או אנשי הצוות. המדריך מתאמן ומתכונן כיצד ל"שחק" את הטעויות במהלך חלוקת התרופות.
2. המדריך/ה מחלק תרופות והסטודנטים והצוות הסיעודי צופים בו בזמן חלוקת תרופות.
3. במהלך חלוקת תרופות המדריך מחלק תרופות תוך שהוא משחק את הטעויות אותן בחר לבצע. במידה ויש צורך לחלק להרבה מטופלים אפשר להמשיך במשחק "על יבש" ולא על החולים.
4. הסטודנטים והצוות הסיעודי אמורים לזהות את הטעויות בחלוקת תרופות. במידה והצליחו לזהות, משנה את ההליך ומתקן את ה"כמעט טעות" שלו.
5. במידה והסטודנטים או הצוות הסיעודי לא מצליחים לזהות את הטעות, המדריך מפסיק את חלוקת התרופות המוטעית, מעיר ומסביר מה הייתה אמורה להיות הטעות, וחוזר לתקן- לחלק את התרופות כראוי.
6. סכמו את המשחק לתובנות מרכזיות

**פעילות למידה מס 4: מניעת טעויות בטיפול תרופתי- בית מרקחת וצוות רפואי**

**מטרות:**

היכרות עם המרכיבים של בית מרקחת בשרשרת הטעויות בטיפול תרופתי

היכרות עם תהליכי קבלת החלטות לגבי טיפול תרופתי והקשר שלהם לטעויות בטיפול תרופתי

הנחיות:

1. תאמו עם בית מרקחת פגישה לשם דיון עם הצוות וזיהוי מכשולים אשר עלולים לגרום לטעויות בהכנת התרופה.
2. סיירו בבית מרקחת, צפו בפעילות של הרוקחים והתרשמו מהמריכבים הבאים: מהמרוח, מהסידור של ארונות תרופות, האופן שהתרופות מסודרות ומאוחסנות.
3. צפו בזמן הכנת תרופה מסוימת והתרשמו מחפצים שאינם רצויים או רצויים בקרבת מקום ההכנה. התייחסו לשרשרת הפעולות שמבצעים הרוקחים בזמן ההכנות של התרופות
4. ראיינו את הרוקחים על הדרכים והשיטות שהם משתמשים למניעת טעות בחלוקה או הכנת התרופה
5. חזרו למחלקה וראיינו את הצוות הרפואי לגבי תהליכי קבלת החלטות בנוגע למתן טיפול תרופתי והדרכים והשיטות שהם משתמשים כדי למנוע טעויות במתן טיפול תרופתי
6. סכמו את התצפיות והראיונות לתובנות מרכזיות